Pandemická komisia vlády Slovenskej republiky:

I. berie na vedomie:
a)	Informáciu o epidemiologickej situácii v SR a prognózu jej  vývoja v najbližšom období  predloženú HH SR
b)	Štatút pandemickej komisie vlády SR schválený vládou SR

II. prerokovala:
a)	Pandemický plán SR po zapracovaní pripomienok členov Pandemickej komisie vlády SR.

III. Pandemická komisia na základe vznesených pripomienok v priebehu komisie Pandemický     
       plán SR  neschvaľuje. Ukladá  členom  Pandemickej  komisie  vlády SR  svoje pripomienky 
       zaslať písomne na ÚVZ SR.
	Z: členovia PKV SR
	T: 29. 07. 2020

IV. Ukladá:
a)	Zapracovať pripomienky členov Pandemickej komisie vlády SR do Pandemického plánu SR a predložiť upravený plán na nasledujúce rokovanie Pandemickej komisie vlády SR.
Z: HH SR, tajomník PKV SR
T: 07. 08. 2020

b)	Predložiť upravený Pandemický plán SR na rokovanie Pandemickej komisie vlády SR.
Z: HH SR
T: 11. 08. 2020

c)	Prijať opatrenia v rámci pôsobnosti členov pandemickej komisie vlády SR na zapracovanie úloh a opatrení vyplývajúcich z Pandemického plánu SR pre Pandemické strediská rezortov a okresných úradov v sídle kraja.
Zodpovedá: dotknutí členovia pandemickej komisie vlády SR
Termín: do 3 dní po schválení Pandemického plánu SR
d)	Podľa prílohy Pandemického plánu SR č. 10 zabezpečiť kooptovanie zástupcov dotknutých organizácii do pandemického strediska krízového štábu okresného úradu v sídle kraja.
Zodpovedá: minister vnútra
Termín: do 31. júla 2020
Súčinnosť: dotknutí členovia pandemickej komisie vlády SR podľa prílohy Pandemického plánu SR č. 10

e)	Vydať plán spojenia operačného strediska Pandemickej komisie vlády SR s pandemickými strediskami rezortov a doplniť ho ako prílohu Pandemického plánu SR
Zodpovedá: tajomník Pandemickej komisie vlády SR
Termín: do 31. júla 2020
Súčinnosť: členovia Pandemickej vlády SR

f)	V súlade s Pandemickým plánom SR usmerniť úpravu spracovaných plánov opatrení pre pandémiu dotknutých poskytovateľov zdravotnej starostlivosti.
Semafor v súvislosti s ochorením COVID-19 pre zariadenia sociálnych služieb. Semafor v súvislosti s ochorením COVID-19 v ústavných zdravotníckych zariadeniach.
Semafor v súvislosti s ochorením COVID-19 pre primárnu zdravotnú starostlivosť. 
Zodpovedá: tajomník Pandemickej komisie vlády SR
Súčinnosť: vedúci SOKRZ krajov
Termín: do 31. júla 2020

g)	V súlade s Pandemickým plánom SR usmerniť činnosť rezortných hygienikov a RÚVZ v riadení reprofilizácie lôžkového fondu poskytovateľov ústavnej zdravotnej starostlivosti.
Zodpovedá: HH SR
Termín: do 15. augusta  2020
h)	Pandemická komisia zriaďuje:
1.	Pracovnú skupinu SK8 zložená zo zástupcov SK8, MV SR a vedúcich SOKRZ krajov za účelom zabezpečenia spolupráce na realizovanie opatrení na ochranu zdravia a zabezpečenia poskytovania zdravotnej starostlivosti na úrovni kraja.
Zloženie pracovnej skupiny za SK8 a MV SR určia zástupcovia SK8 a MV SR.
Vedúcim pracovnej skupiny zástupca Ministerstva vnútra SR, generálna riaditeľka sekcie zdravia MZ SR.
2.	Pracovnú skupinu na riešenie imunizácie obyvateľstva. 
Vedúcim pracovnej skupiny KICM LF UPJŠ a UN LP Košice P. Jarčuška. 
3.	Pracovnú skupinu na riadenie poskytovania zdravotnej starostlivosti.
Vedúca pracovnej skupiny generálna riaditeľka sekcie zdravia MZ SR.
4.	Pracovnú skupinu na zabezpečenie činnosti intervenčných tímov. 
Vedúcim pracovnej skupiny zástupca prednostu KIGM UN Bratislava A. Koščálová.

V Bratislave, 29. júla 2020

Za správnosť:

Anton Tencer – tajomník Pandemickej komisie vlády SR     .............................................

Marek Krajčí, predseda Pandemickej komisie vlády SR 	  .............................................